Howlin' Wolf

Howlin' Wolf (vlastným menom Chester Arthur Burnett; * 10. jún 1910, White Station, Mississippi, USA – † 10. január 1976, Hines, Illinois, USA) bol americký bluesový spevák, skladateľ, gitarista a hráč na ústnu harmoniku. Z Mississippi sa presťahoval do Chicaga, aby sa tam stal úspešným hudobníkom. Spolu s  Muddy Watersom patrí k hlavným predstaviteľom tzv. chicágskeho blues.
Časopis Rolling Stone  ho v roku 2011 umiestnil na 54 miesto vo svojom zozname 100 Greatest Artists of All Time (doslovne „100 najväčších umelcov všetkých čias“).

Životopis 
Chester Arthur Burnett sa narodil 10. júna 1910 vo White Station (Mississippi), Gertrude Jonesovej a Leonovi „Dockovi“ Burnettovi. Meno dostal po Chesterovi A. Arthurovi, 21. prezidentovi Spojených štátov amerických.  Burnettovi rodičia sa rozišli, keď mal rok. Jeho otec, ktorý sezónne pracoval ako robotník na farme v delte Mississippi, sa tam natrvalo presťahoval, zatiaľ čo matka sa so synom presťahovali do okresu Monroe. Spolu spievali v zbore Baptistického kostola Life Boat neďaleko Gibsonu v Mississippi a Burnett neskôr tvrdil, že svoj hudobný talent dostal práve od nej. Keď bol ešte dieťa, matka ho z neznámych dôvodov počas zimy vyhodila z domu. Presťahoval k svojmu prastrýkovi Willovi Youngovi, ktorý mal veľkú domácnosť, ale zle sa k mladému Burnettovi správal. Kým bol v rodine Youngových, takmer celý deň pracoval a nemohol navštevovať školu. Keď mal trinásť rokov, v zúrivosti zabil jednu z Youngových ošípaných po tom, ako mu prasa  zničilo oblečenie; to Younga rozzúrilo tak, že ho za to zbičoval. Od prastrýka utiekol a podľa svojho tvrdenia prešiel 137 km bosý, aby sa pripojil k svojmu otcovi, kde konečne našiel šťastný domov s veľkou rodinou svojho otca. Bol to práve jeho otec Dock, kto mu vo veku 18 rokov daroval jeho prvú gitaru. 

Chester Arthur Burnett strávil dva a pol roka v americkej armáde. Časť z toho bol pridelený k 9. jazdeckému pluku, ktorý bol jednou z jednotiek nazývaných „Buffalo Soldiers“ (Buffalských vojakov). V roku 1941 sa zúčastnil na najväčšom vojenskom cvičení, aké sa kedy v Spojených štátoch konalo, The Louisiana Maneuvers. Práve tam bola urobená jedna z prvých fotografií Wolfa, na ktorej je vidieť, ako čistí žabu z kopyta koňa a ako sa naňho pozerá starší poddôstojník. Jednotka konskej jazdy, ktorej bol Wolf členom, bola deaktivovaná v marci 1944. Vďaka tomu sa Burnett stal jedným z posledných skutočných vojakov kavalérie a zároveň jedným z posledných „Buffalo Soldiers“ v armáde.

Wolf strávil väčšinu svojho raného života ako farmár v Mississippi aj v Arkansase. Počas tejto éry vystupoval pod menom "John D.". Pomocou pseudonymu sa snažil dištancovať sa od svojej minulosti. Vyrastanie v Delte mu však v tom čase umožnilo jedinečný prístup k bluesovým majstrom tejto oblasti. Gitarové techniky a šoumenské umenie sa naučil od Charleyho Pattona, hru na harmoniku od Sonnyho Boya Williamsona II (ktorý bol ženatý s Wolfovou nevlastnou sestrou Maggie) a snažil sa napodobniť jódlovanie svojho idola Jimmieho Rodgersa. Hral aj s Robertom Johnsonom, Johnnym Shinesom, Honeyboyom Edwardsom, Son Housem a Williem Brownom. Burnett bol tiež krátko ženatý s Brownovou sestrou. Burnett mal aj iné zamestnania, aby pomohol zaplatiť účty. Jedným z nich bol predaj reklamy na rádiu KWEM v západnom Memphise, Arkansas. Svoju hudbu hral aj počas 30-minútovej plantážnej šou na tejto stanici, čo mu nakoniec vynieslo nahrávaciu zmluvu. 

Na vrchole svojho úspechu sa vrátil z Chicaga za svojou matkou do Mississippi a bol dohnaný k slzám, keď ho odmietla: odmietla si vziať peniaze, ktoré ponúkal, s tým, že to bolo z jeho hrania „diablovej hudby“. 

V januári 1976 sa Burnett prihlásil do nemocnice Veterans Administration Hospital v Hines, Illinois na operáciu obličiek. Zomrel na pooperačné komplikácie 10. januára 1976, vo veku 65 rokov. Pochovali ho na Oakridge Cemetery pri Chicagu.

Ocenenia

Ceny Grammy

Rock and Roll Hall of Fame
V zozname 50 piesní, ktoré fromovali rokenrol má rokenrolová sieň slávy tri nahrávky od Howlin' Wolfa.

Ocenenia od Blues Foundation

Uvedenia do siení slávy

Diskografia
Štúdiové albumy
1959: Moanin' in the Moonlight (Chess) 1951–1958 nahrávky 
1962: Howlin' Wolf (Chess) 1957–1962 nahrávky 
1962: Howling Wolf Sings the Blues (Crown) 1951–1952 nahrávky 
1965: The Real Folk Blues (Chess) 1956–1965 nahrávky 
1967: More Real Folk Blues (Chess) 1953–1956 nahrávky 
1968: The Super Super Blues Band (Chess) spolu s Muddy Watersom a Bo Diddley 
1969: The Howlin' Wolf Album (Cadet Concept)
1971: Message to the Young (Chess)
1971: The London Howlin' Wolf Sessions (Chess)
1972: Chester Burnett a/k/a/ Howlin' Wolf (Chess) 1951–1965 nahrávky 
1972: Live and Cookin' (Chess)
1973: The Back Door Wolf (Chess)
1974: London Revisited (Chess) spoločný album s Muddy Watersom
1975: Change My Way (Chess) 1958–1966  nahrávky
1977: The Legendary Sun Performers (Charly)
1979: Heart Like Railroad Steel (Memphis & Chicago Blues 1951–57) (Blues Ball)
1979: Can't Put Me Out (Chicago 1956–72, Volume II) (Blues Ball)
1984: Muddy & the Wolf (Chess) spoločný album s Muddy Watersom
1984: His Greatest Sides, Volume One (Chess)
1991: Howlin' Wolf – The Chess Box (Chess)
1991: Howlin' Wolf Rides Again (Flair/Virgin)
1994: Ain't Gonna Be Your Dog: Chess Collectibles, Vol. 2 (Chess)
1997: His Best (Chess); znovu vydané ako  The Definitive Collection (Geffen)

Referencie

Iné projekty 

Bluesoví speváci USA
Bluesoví gitaristi USA
Osobnosti z Mississippi
Gitaristi afroamerického pôvodu
Speváci afroamerického pôvodu
Blues Hall of Fame
Rock and Roll Hall of Fame
Hráči na ústnu harmoniku
Pseudonymy